Държавен вестник, бр. 10, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  10
(8) До размера на сумите по ал. 5 първо- 
степенните разпоредители с бюджет могат 
да предлагат промяна на показателите по 
чл. 86, ал. 2, т. 5 и 6 от Закона за публичните 
финанси при съобразяване с чл. 106, ал. 3 от 
Закона за държавния бюджет на Република 
България за 2024 г.
(9) За финансиране на предложенията за 
капиталови разходи по ал. 1 министърът на 
финансите ежемесечно предлага на Министер-
ския съвет да одобри допълнителни разходи/
трансфери по бюджетите на първостепенните 
разпоредители с бюджет за капиталови разхо-
ди, разпределени по съответните бюджети, по 
реда на чл. 109, ал. 3 от Закона за публичните 
финанси.
(10) По изключение, извън реда по ал. 9, 
първостепенните разпоредители с бюджет по 
ал. 1 могат да предложат на Министерския 
съвет да одобри допълнителни разходи/транс-
фери за капиталови разходи по реда на чл. 109, 
ал. 3 от Закона за публичните финанси при 
спазване на изискванията на ал. 2 – 8.
(11) С размера на одобрените средства по 
ал. 9 и 10 първостепенните разпоредители с 
бюджет извършват промени по съответните 
показатели по бюджетите си за 2024 г. и уве-
домяват министъра на финансите, съответно 
министърът на финансите извършва произтича-
щите промени по централния бюджет за 2024 г.
Чл. 68. (1) След 1 април 2024 г. разпореди-
телите с бюджет и бюджетните организации 
по чл. 13, ал. 3 и 4 от Закона за публичните 
финанси въвеждат ежемесечно и документа-
цията за капиталовите разходи за 2024 г., фи-
нансирани само с национални средства (в т.ч. 
договори/споразумения, първични счетоводни 
документи, други документи, удостоверяващи 
извършените плащания и др.) в Информацион-
ната система за управление и наблюдение на 
средствата от Европейския съюз в България 
(ИСУН).
(2) Първостепенните разпоредители с бю-
джет и бюджетните организации по чл. 13, 
ал. 3 и 4 от Закона за публичните финанси 
създават необходимата организация и контрол 
за изпълнение на дейностите по ал. 1.
Чл. 69. (1) Народното събрание може да 
извършва промени в приложение № 3 към 
чл. 107, ал. 13 от Закона за държавния бюджет 
на Република България за 2024 г. по предло-
жение на Министерския съвет въз основа на 
предложение на кметове на общини в срок до 
31 март, до 30 юни и до 30 септември 2024 г.
(2) При спазване на условията по чл. 107 
от Закона за държавния бюджет на Република 
България за 2024 г. допустими за извършване 
са следните видове промени в приложение № 3 
към чл. 107, ал. 13 от същия закон:
1. промени в параметрите на утвърдените 
приоритетни проекти по приложението;
2. замяна на утвърдените по приложението 
проекти с нови такива;
3. допълване на утвърдените с приложението 
проекти с нови такива, в случаите, когато не 
са достигнати определените лимити за общата 
максимална стойност на разходите за 2024 г. по 
чл. 107, ал. 6 от Закона за държавния бюджет 
на Република България за 2024 г.;
4. отпадане на утвърдени по приложението 
проекти.
(3) Предложението на кметовете на общини, 
обосноваващо причините, поради които се 
предлага промяна в приложението по ал. 2, 
може да се направи до министъра на финансите 
най-късно съответно до 1 март, до 1 юни и до 
1 септември 2024 г.
(4) Към предложението по ал. 3 се прилага 
попълнен формуляр в електронен табличен 
формат („Excel“) по образец, определен с ука-
зание на министъра на финансите.
(5) Предложението на Министерския съ-
вет по чл. 107, ал. 14 от Закона за държавния 
бюджет на Република България за 2024 г. се 
изготвя и внася от министъра на финансите 
в Министерския съвет на основание на доку-
ментите по ал. 3 и 4.
Чл. 70. (1) Министърът на регионалното 
развитие и благоустройството представя в 
Министерството на финансите отчет за из-
пълнение на проектите по инвестиционната 
програма за общински проекти, определени с 
приложение № 3 към чл. 107, ал. 13 от Закона 
за държавния бюджет на Република България 
за 2024 г.
(2) Отчетът по ал. 1 се представя в елек-
тронен табличен формат („Excel“) по образец 
и в срокове, определени с писмо на министъра 
на финансите до министъра на регионалното 
развитие и благоустройството.
Чл. 71. (1) По бюджета на Министерството 
на регионалното развитие и благоустройството 
за 2024 г. да се възстановят средства в размер 
на 1 200 000 000 лв. от сметката за чужди 
средства по чл. 4 от Постановление № 355 на 
Министерския съвет от 2023 г. за одобряване 
на допълнителни разходи по бюджета на Ми-
нистерството на регионалното развитие и бла-
гоустройството за 2023 г. (ДВ, бр. 1 от 2024 г.)
(2) Министърът на регионалното развитие 
и благоустройството да извърши по бюджета 
на Министерството на регионалното развитие 
и благоустройството за 2024 г. произтичащите 
от ал. 1 промени в разходите и бюджетното 
взаимоотношение с централния бюджет и да 
уведоми министъра на финансите.
(3) С размера на средствата по ал. 1 минис-
търът на финансите да извърши съответната 
промяна по централния бюджет за 2024 г., 
включително на бюджетното взаимоотношение 
с бюджета на Министерството на регионалното 
развитие и благоустройството.